29.08.2025.

**Ogres pilsētā vairākos reģionālo autobusu maršrutos izmaiņas no 1. septembra**

**No šī gada 1. septembra reģionālo autobusu maršrutu Jaunogre–Bibliotēka–Dārziņi un Jaunogre–Kultūras nams–Dārziņi atsevišķi reisi tiks pagarināti līdz tirdzniecības centriem “Rimi” un “Dauga”, kas atrodas Rīgas ielā Ogrē. Savukārt reģionālās nozīmes maršruta Ogre–Ciemupe–Ogre trīs reisi tiek apvienoti ar sešiem reģionālās nozīmes maršruta AS Ogre–Ogres stacija–CSDD reisiem, līdz ar to šajos reisos autobusi vairs neapstāsies Ogres pilsētas pieturās “Druvas iela”, “Jaudas iela” un “CSDD”, bet pieturās “Mārīte” un “Lazdu gatve” apstāsies citā laikā.**

**Reģionālās nozīmes maršrutā nr. 6090 Jaunogre–Bibliotēka–Dārziņi** līdz pilsētas tirdzniecības centriem pagarinās vairākus reisus darba dienās un nedēļas nogalēs:

* no pieturas “Dārziņi” darba dienu (no pirmdienas līdz piektdienai) atsevišķos reisos autobuss apstāsies arī pieturās “Rimi Ogre”, “Dauga”, “Ogres šoseja” - plkst. 9.30 (reiss noslēgsies Ogres autoostā plkst. 9.58), plkst. 10.35 (un plkst. 11.03 no pieturas “Jaunogres stacija” var turpināt ceļu uz pieturu “Dārziņi), plkst. 17.20 (un plkst. 17.55 no pieturas “Jaunogres stacija” var turpināt ceļu uz pieturu “Dārziņi”),
* no pieturas “Dārziņi” nedēļas nogales (sestdienas un svētdienas) atsevišķos reisos autobuss apstāsies arī pieturās “Rimi Ogre”, “Dauga”, “Ogres šoseja” - plkst. 9.00 (noslēgsies pieturā “Jaunogres stacija”), plkst. 11.00 (un plkst. 11.28 no pieturas “Jaunogres stacija” var turpināt ceļu uz pieturu “Dārziņi”).

**Reģionālās nozīmes maršrutā nr. 6091 Jaunogre–Kultūras nams–Dārziņi** darba dienās (no pirmdienas līdz piektdienai) līdz pilsētas tirdzniecības centriem pagarinās reisu plkst. 19.15 no pieturas “Jaunogres stacija” ar pieturām “Rimi Ogre”, “Dauga”, “Ogres šoseja” (un plkst. 19.20 var turpināt ceļu no pieturas “Jaunogres stacija” uz pieturu “Dārziņi”).

**Reģionālās nozīmes maršruta nr. 3002 AS Ogre–Ogres stacija–CSDD** sešus reisus apvieno ar **maršruta nr. 5238 Ogre–Ciemupe–Ogre** trīs reisiem un tajos autobuss vairs neapstāsies vairākās pieturās:

* darbadienās būs jauns reiss **plkst. 7.30 no pieturas “AS Ogre**” maršrutā nr. 5238 Ogre–Ciemupe–Ogre, reiss kursēs no pieturas AS “Ogre” līdz Ciemupei un noslēgsies pieturā “AS Ogre” (aizvietos maršruta nr. 3002 AS Ogre–Ogres stacija–CSDD reisu plkst. 7.06 no pieturas “AS Ogre” un reisu plkst. 7.27 no pieturas “CSDD”, kā arī maršruta nr. 5238 Ogre–Ciemupe–Ogre reisu plkst. 7.20 no Ogres autoostas),
* darbadienās būs jauns reiss **plkst.** **9.50 no pieturas “Stadions**” maršrutā nr. 5238 Ogre–Ciemupe–Ogre, reiss kursēs no pieturas “Stadions līdz Ciemupei un noslēgsies pieturā “Stadions” (aizvietos maršruta nr. 3002 AS Ogre–Ogres stacija–CSDD reisu plkst. 9.49 no pieturas “Stadions” un reisu plkst. 10.10 no pieturas “CSDD”, kā arī maršruta nr. 5238 Ogre–Ciemupe–Ogre reisu plkst. 9.45 no Ogres autoostas),
* darbadienās būs jauns reiss **plkst.** **16.20 no pieturas “Stadions**” maršrutā nr. 5238 Ogre–Ciemupe–Ogre, reiss kursēs no pieturas “Stadions līdz Ciemupei un noslēgsies pieturā “AS Ogre” (aizvietos maršruta nr. 3002 AS Ogre–Ogres stacija–CSDD reisu plkst. 16.19 no pieturas “Stadions” un reisu plkst. 16.40 no pieturas “CSDD”, kā arī maršruta nr. 5238 Ogre–Ciemupe–Ogre reisu plkst. 16.30 no Ogres autoostas).

**Reģionālās nozīmes maršrutā nr. 3002 AS Ogre–Ogres stacija–CSDD:**

* autobuss no pieturas “Stadions” plkst. 16.19 turpmāk brauks tikai nedēļas nogalēs (sestdienās, svētdienās) un rīta reiss katru dienu tiks uzsākts nedaudz vēlāk - plkst. 7.55 (līdz šim – plkst. 7.39),
* no pieturas “CSDD” autobuss rīta reisā izbrauks nedaudz agrāk – plkst. 7.08 (līdz šim – plkst. 7.15) un turpmāk apstāsies arī pieturās “Mārīte” un “Lazdu gatve”, kā arī citā rīta reisā katru dienu izbrauks nedaudz vēlāk – plkst. 8.11 (līdz šim – plkst. 8.00),
* autobuss darbadienu rīta reisā plkst. 6.50 no pieturas “AS Ogre” galapunktā iebrauks nedaudz agrāk - plkst. 7.06 (līdz šim - plkst. 7.10).

Reģionālā sabiedriskā transporta pakalpojumus minētajos autobusu maršrutos nodrošina AS “Liepājas autobusu parks”. Izmaiņas ATD saskaņojusi ar Vidzemes plānošanas reģionu un Ogres novada pašvaldību.